CELEX: 32007D0609
Language: fi
Date: 2007-09-10 00:00:00
Title: 2007/609/EY: Komission päätös, tehty 10 päivänä syyskuuta 2007 , yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä (tiedoksiannettu numerolla K(2007) 4140)

15.9.2007   
            
            
               FI
            
            
               Euroopan unionin virallinen lehti
            
            
               L 242/20
            
         
      KOMISSION PÄÄTÖS,
   tehty 10 päivänä syyskuuta 2007,
   yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä
   (tiedoksiannettu numerolla K(2007) 4140)
   (Ainoastaan portugalin- ja ranskankieliset tekstit ovat todistusvoimaiset)
   (2007/609/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 17 artiklan 3 kohdan ensimmäisen alakohdan toisen virkkeen,
   sekä katsoo seuraavaa:
   
               (1)
            
            
               Viljelykasvien kasvinterveydessä on Ranskan merentakaisissa departementeissa, Azoreilla ja Madeiralla erityisiä ongelmia, jotka liittyvät ilmastoon ja kyseisillä alueilla esiintyviin haitallisiin organismeihin. Asianomaiset jäsenvaltiot ovat laatineet ohjelmia näiden organismien torjumiseksi.
            
         
               (2)
            
            
               Asetuksella (EY) N:o 247/2006 säädettiin uusista säännöistä, jotka koskevat yhteisön osallistumista kasvinterveydellisiin toimenpiteisiin unionin syrjäisimmillä alueilla. Näin ollen Ranskan merentakaisten departementtien, Azorien ja Madeiran osalta on määriteltävä uudelleen ne toimenpiteet, joihin on saatavilla yhteisön rahoitusta, sekä tukikelpoiset menot.
            
         
               (3)
            
            
               Yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 30 päivänä syyskuuta 1993 tehty komission päätös 93/522/ETY (2) olisi siksi korvattava.
            
         
               (4)
            
            
               Kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetussa neuvoston direktiivissä 2000/29/EY (3) säädetään kasveille ja kasvituotteille haitallisten organismien yhteisöön kulkeutumisen estämiseen ja niiden leviämiseen yhteisössä liittyvistä suojatoimenpiteistä.
            
         
               (5)
            
            
               Päätös 93/522/ETY olisi siksi kumottava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Asetuksen (EY) N:o 247/2006 17 artiklan 1 kohdan mukaisiin haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla kuuluvat toimenpiteet, jotka voivat saada yhteisön tukea, määritellään tämän päätöksen liitteessä.
   Toimenpiteiden on liityttävä direktiivin 2000/29/EY 2 artiklan 1 kohdan e alakohdassa tarkoitettujen haitallisten organismien kaikkiin torjuntaohjelmiin tai osaan niistä.
   2 artikla
   Kumotaan päätös 93/522/ETY.
   Viittaukset kumottuun päätökseen katsotaan viittauksiksi tähän päätökseen.
   3 artikla
   Tätä päätöstä sovelletaan 1 päivästä tammikuuta 2007.
   4 artikla
   Tämä päätös on osoitettu Ranskan tasavallalle ja Portugalin tasavallalle.
   
      Tehty Brysselissä 10 päivänä syyskuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 42, 14.2.2006, s. 1. Asetus sellaisena kuin se on muutettuna asetuksella (EY) N:o 2013/2006 (EUVL L 384, 29.12.2006, s. 13).
   
      (2)  EYVL L 251, 8.10.1993, s. 35. Päätös sellaisena kuin se on muutettuna päätöksellä 96/633/EY (EYVL L 283, 5.11.1996, s. 58).
   
      (3)  EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2007/41/EY (EUVL L 169, 29.6.2007, s. 51).
   
      LIITE
      TUKIKELPOISET TOIMENPITEET JA KUSTANNUKSET
      A   OSA
      Tukikelpoiset toimenpiteet
      
                  1)
               
               
                  Paikallisen kasvien terveystilanteen tuntemusta koskevat toimenpiteet:
                  
                              a)
                           
                           
                              viralliset tutkimukset ja selvitykset paremman käsityksen saamiseksi haitallisiin organismeihin liittyvistä paikallisista olosuhteista:
                              
                                          i)
                                       
                                       
                                          haitallisten organismien kartoitus;
                                       
                                    
                                          ii)
                                       
                                       
                                          haitallisten organismien taloudellisen vaikutuksen arviointi;
                                       
                                    
                                          iii)
                                       
                                       
                                          haitallisten organismien leviämisriskin arviointi;
                                       
                                    
                        
                              b)
                           
                           
                              tutkimukset ja selvitykset sellaisten alueiden valvomiseksi, jotka on suojattava haitallisten organismien kulkeutumiselta;
                           
                        
            
                  2)
               
               
                  kasveille ja kasviperäisille tuotteille haitallisiin organismeihin kohdistuvat ennaltaehkäisevät toimenpiteet:
                  
                              a)
                           
                           
                              ennaltaehkäisevät toimenpiteet, joihin ryhdytään saastuneiksi epäiltyjen kasvien, kasvituotteiden ja muiden kohteiden suhteen;
                           
                        
                              b)
                           
                           
                              maatilojen tarkastukset, joilla pyritään takaamaan, että kasvit tai kasvituotteet noudattavat kasvien terveyttä koskevia vaatimuksia;
                           
                        
                              c)
                           
                           
                              virallisen kasvien terveyttä koskevan selvityksen järjestäminen ja hälytysverkostojen perustaminen tarkoituksena torjua haitallisten organismien aiheuttama viljelykasvien saastuminen;
                           
                        
                              d)
                           
                           
                              viralliset laboratorio- tai kenttäkokeet, joilla etsitään tapoja välttää tai rajata haitallisten organismien aiheuttamat tuhot:
                              
                                          i)
                                       
                                       
                                          kestävien lajikkeiden etsiminen;
                                       
                                    
                                          ii)
                                       
                                       
                                          kemiallisia tai biologisia torjuntamenetelmiä tai ennalta ehkäiseviä menetelmiä koskeva tutkimus;
                                       
                                    
                                          iii)
                                       
                                       
                                          haitallisten organismien biologiaa koskevat tutkimukset;
                                       
                                    
                        
                              e)
                           
                           
                              haitallisten organismien diagnoosimenetelmien parantamista koskevat tutkimukset;
                           
                        
            
                  3)
               
               
                  kasveille ja kasviperäisille tuotteille haitallisiin organismeihin kohdistuvat korjaavat toimenpiteet:
                  
                              a)
                           
                           
                              viljelykasveille ja luonnonvaraisille kasveille sekä metsille haitallisten organismien yhteistä torjuntaa koskevien virallisten ohjelmien täytäntöönpano;
                           
                        
                              b)
                           
                           
                              kasveihin ja kasvituotteisiin kohdistuvat hoitotoimenpiteet:
                              
                                          i)
                                       
                                       
                                          hävittäminen;
                                       
                                    
                                          ii)
                                       
                                       
                                          kaasutus;
                                       
                                    
                                          iii)
                                       
                                       
                                          laboratoriotestit;
                                       
                                    
                        
            
                  4)
               
               
                  kasveille ja kasviperäisille tuotteille haitallisten organismien torjuntaohjelmien tekniset tukitoimenpiteet:
                  
                              a)
                           
                           
                              niiden laboratorioiden laitteistot ja toiminta, jotka suorittavat haitallisten organismien diagnosointia tai määrittämistä unionin syrjäisimpien alueiden viranomaisia varten;
                           
                        
                              b)
                           
                           
                              tuki biologiseen torjuntaan tarkoitettujen tuotantoyksiköiden perustamiseen ja toimintaan;
                           
                        
                              c)
                           
                           
                              tuki niiden kasvien ja kasvituotteiden kaasutus- ja varastointitilojen perustamiseen ja toimintaan, joille tehdään kasvien terveystarkastus;
                           
                        
                              d)
                           
                           
                              torjuntaohjelmien toteuttamisesta vastaavan henkilöstön tekninen koulutus;
                           
                        
                              e)
                           
                           
                              maanviljelijöille tai viranomaisille suunnattujen virallisten tiedotuskampanjoiden toteuttaminen haitallisten organismien yhteisistä ja yksittäisistä torjuntamenetelmistä, joihin kuuluu:
                              
                                          i)
                                       
                                       
                                          kasvinterveystietoja käsittelevien verkostojen perustaminen ja kehittäminen (missä muodossa tahansa);
                                       
                                    
                                          ii)
                                       
                                       
                                          koulutuksen järjestäminen maanviljelijöille;
                                       
                                    
                                          iii)
                                       
                                       
                                          virallisten tiedotustapaamisten järjestäminen torjuntaohjelmien kanssa tekemisiin joutuvien maanviljelijöiden, viranomaisten ja organisaatioiden kanssa.
                                       
                                    
                        
            B   OSA
      Tukikelpoiset kustannukset
      
                  1)
               
               
                  Palvelujen tarjontaa koskeviin sopimuksiin kuuluvien erityispalvelujen tarjonnassa mukana olevan henkilöstön kustannukset;
               
            
                  2)
               
               
                  toimenpiteiden toteuttamisessa käytettävät kulutushyödykkeet ja laitteistot;
               
            
                  3)
               
               
                  palvelujen ostot tai kuljetuskaluston vuokrat siltä osin kuin ne ovat tarpeellisia toimenpiteiden toteuttamisessa.